CELEX: 62013TN0254
Language: lt
Date: 2013-05-06 00:00:00
Title: Byla T-254/13: 2013 m. gegužės 6 d. pareikštas ieškinys byloje Stayer Ibérica prieš VRDT — Korporaciya Masternet (STAYER)

20.7.2013   
            
            
               LT
            
            
               Europos Sąjungos oficialusis leidinys
            
            
               C 207/40
            
         2013 m. gegužės 6 d. pareikštas ieškinys byloje Stayer Ibérica prieš VRDT — Korporaciya „Masternet“ (STAYER)
   
   (Byla T-254/13)
   2013/C 207/68
   Kalba, kuria surašytas ieškinys: anglų
   
      Šalys
   
   
      Ieškovė: Stayer Ibérica, SA (Pintas, Ispanija), atstovaujama advokato S. Rizzo
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: ZAO Korporaciya „Masternet“ (Maskva, Rusija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamą sprendimą, kiek juo iš dalies tenkinama apeliacija ir Bendrijos prekių ženklo registracija Nr. 4675881 pripažįstama negaliojančia šioms prekėms:
               
                           —
                        
                        
                           7 klasė: Mašinos ir staklės; deimantinių pjovimo ir poliravimo staklių dalys; grąžtai ir pjovimo diskai darbui su marmuru, granitu, akmeniu, moliu, plokšte, plytelėmis, plytomis ir, kalbant bendrai, pjovimo įrankiai kaip prie 7 klasės priskirtų mašinų dalys.
                           
                        
                     
                           —
                        
                        
                           8 klasė: Rankiniai šlifavimo įrankiai (diskai ir šlifavimo diskai),
                        
                     
         
               —
            
            
               priteisti iš VRDT bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: vaizdinis prekių ženklas STAYER — Bendrijos prekių ženklo registracija Nr. 4 675 881.
   
      Bendrijos prekių ženklo savininkė: ieškovė.
   
      Šalis, prašanti pripažinti Bendrijos prekių ženklo registraciją negaliojančia: kita procedūros Apeliacinėje taryboje šalis.
   
      Prašymo pripažinti registraciją negaliojančia motyvai: prašymo pripažinti registraciją negaliojančia motyvai nurodyti Tarybos reglamento Nr. 207/2009 53 straipsnio 1 dalies a punkte, aiškinamame kartu su 8 straipsnio 1 dalies b punktu.
   
      Anuliavimo skyriaus sprendimas: atmesti visą prašymą pripažinti registraciją negaliojančia.
   
      Apeliacinės tarybos sprendimas: iš dalies patenkinti apeliaciją.
   
      Teisiniai argumentai: Tarybos reglamento Nr. 207/2009 76 straipsnio 2 dalies, 15 straipsnio ir 8 straipsnio 1 dalies b punkto pažeidimas.